โครงการในอนาคต (Future Plan)

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน)
เป็นบริษัทที่ทำธุรกิจการผลิตและการจัดจำหน่ายสื่อสิ่งพิมพ์เกือบทุกชนิด (ยกเว้นหนังสือพิมพ์รายวัน)
ได้ถือเอาปี 2546 เป็นปีต่อเนื่องของแผนพัฒนาธุรกิจของบริษัทฯ เรื่อยมา และบริษัทฯ
ได้กำหนดวิสัยทัศน์ในการดำเนินงานและโครงการในอนาคตสำหรับปี 2549 ดังนี้

1.  บริษัทจะทำธุรกิจในเขตภูมิศาสตร์ประเทศไทยและใช้ภาษาไทยเป็นหลัก
    เน้นการขยายฐานตลาดผู้อ่าน ในประเทศจากจำนวนผู้อ่านประมาณ 2 ล้านคน
    (ในจำนวนนักอ่านประมาณ 6 ล้านคน หรือ 10% ของประชากรปัจจุบัน)
    ให้สามารถขยายเพิ่มอีก 5 เท่าตัว ใน 10 ปีข้างหน้า
    ทั้งนี้โดยคาดหมายว่าความจำเป็นและความต้องการของสังคมในอนาคตจะเพิ่มผู้อ่านขึ้นอีก 5
    เท่าตัว ใน 10 ปีข้างหน้าด้วยเช่นกัน

2.  บริษัทจะนิยามความหมายของผลิตภัณฑ์ของบริษัทใหม่จาก “สื่อสิ่งพิมพ์” เป็น “สื่อการอ่าน”
    ซึ่งจะมีความหมายตรงและสอดคล้องกับเทคโนโลยีและการตลาดในอนาคต

3.  บริษัทจะให้ความสำคัญต่อการลงทุนใน “เนื้อหา” ของ “สื่อการอ่าน”
    อันจะนำการเปลี่ยนแปลงของบริษัทจาก “Printing Business” ไปสู่ “Content
    Business”

4.  บริษัทจะให้ความสำคัญแก่การพัฒนาทรัพยากรบุคคลที่มีอยู่
    ตลอดจนการสรรหาคนรุ่นใหม่ที่มีคุณภาพเข้ามาร่วมงานให้มากขึ้นและชดเชยพนักงานที่เกษียณอายุ

5.  บริษัทจะให้ความสำคัญและลงทุนในการพัฒนาทางด้าน IT
    และพัฒนาทุกกิจกรรมของบริษัทด้วยเครือข่าย IT และฐานข้อมูลเดียวกัน

6.  บริษัทจะปรับทิศทางการบริหารจัดการจากแบบ “รวมศูนย์” ไปสู่ “การกระจายอำนาจ”
    ให้มีหน่วยธุรกิจที่สร้างรายได้และบริหารอย่างเป็นอิสระ แต่เชื่อมโยงเป็นเครือข่ายด้วยระบบ
    IT และปรัชญาการดำเนินงานที่เป็นเอกภาพ

7.  บริษัทจะพิจารณาแสวงหาแหล่งเงินเพื่อการลงทุนที่เหมาะสม ทั้งจากภาคการเงินธนาคาร
    ภาคตลาดหลักทรัพย์ และภาคตลาดตราสารต่างๆ
    ทั้งนี้โดยคำนึงถึงการได้ประโยชน์สูงสุดในการทำธุรกิจร่วมกับนานาประเทศ
    คำนึงถึงอธิปไตยของสังคมไทยในธุรกิจสื่อ คำนึงถึงแนวพระราชดำริแบบเศรษฐกิจพอเพียง
    และคำนึงถึงความน่าเชื่อถือและประโยชน์ที่ผู้ลงทุนจะได้รับ

8.  บริษัทจะลงทุนเพิ่มเติมในทั้ง 3 สายงานธุรกิจหลัก ได้แก่

    1.  สายธุรกิจสำนักพิมพ์

  ด้านนิตยสาร จากจุดมุ่งหมายเพื่อส่งเสริมคุณค่าและสายสัมพันธ์ของครอบครัว นิตยสาร Real
  Parenting ฉบับภาษาไทย จึงถือกำเนิดขึ้นมาในปี 2548
  ซึ่งนิตยสารดังกล่าวมยอดจำหน่ายสูงสุดเป็นอันดับหนึ่งในกลุ่มนิตยสารแม่และเด็กในประเทศสหรัฐอเมริกา
  สืบเนื่องจากนโยบายของบริษัทในการออกนิตยสารเปี่ยมด้วยคุณภาพอย่างน้อยปีละ 1 ฉบับต่อปี
  ในช่วงต้นไตรมาส 2 ของปี 2549 นิตยสาร Shape ซึ่งเป็นนิตยสารใหม่ล่าสุดลำดับที่ 10
  จะออกสู่สายตาผู้อ่าน โดยมีเนื้อหาเกี่ยวกับความสวยงานและการมีสุขภาพดีเป็นองค์รวม

  หนังสือเล่ม บริษัทได้มุ่งเน้นคุณภาพและเนื้อหาของหนังสือเล่มเป็นอย่างมาก
  ส่งผลให้ในปีที่ผ่านมาประสบผลสำเร็จเป็นอย่างดี
  เช่นหนังสือแนวธรรมะในรูปแบบประยุกต์ให้ทันสมัยน่าอ่าน
  ชื่อเรื่องและปกออกแบบเป็นพิเศษเติมสีสรรค์ให้สะดุดตาผู้อ่าน แต่ยังคงแนวธรรมะ
  นอกจากนี้บริษัทยังมีโครงการออกหนังสือเล่มแนวใหม่ ๆ มากมายหลากหลายรูปแบบ
  ที่ต่อยอดจากคลังเนื้อหาของนิตยสารที่มีอยู่ในแต่ละสำนักพิมพ์ที่อัดแน่นไปด้วยคุณภาพได้แก่
  สำนักพิมพ์บ้านและสวน สำนักพิมพ์ชีวจิต สำนักพิมพ์ครัวบ้านและสวน สำนักพิมพ์แพรวเพื่อนเด็ก
  และสำนักพิมพ์อมรินทร์

  ธุรกิจท่องเที่ยวและอบรมสัมมนา ธุรกิจดังกล่าวเป็นส่วนต่อเชื่อมจากเนื้อหา (Content
  ที่ได้นำเสนอในรูปแบบต่าง ๆ เกี่ยวกับสถานที่ท่องเที่ยว เช่น ในรูปแบบของนิตยสารและสื่อต่าง
  ๆ ทำให้เกิดแรงบันดาลใจและอยากมีโอกาสไปสัมผัสบรรยากาศของสถานที่จริง
  นอกจากนี้เนื้อหาที่นำเสนอเกี่ยวกับอาหารและสุขภาพ ศิลปะและความสวยงาม
  ก่อให้เกิดการพัฒนาต่อยอดกิจกรรมอบรมหลักสูตรต่าง ๆ
  สำหรับท่านผู้อ่านและประชาชนที่สนใจโดยทั่วไป แตกยอดออกไปหลากหลายกิจกรรม
  หลากหลายเวลาและสถานที่ให้เลือกตามอัธยาศัย

  งานแฟร์ จาการจัดงานผ่านมา 6 ปี สามารถกล่าวได้ว่า
  งานแฟร์ที่เกี่ยวกับบ้านและสวนที่ใหญ่ที่สุดและตรงใจทั้งผู้เข้าชมงานและผู้แสดงสินค้ามากที่สุดแห่งปีคือ
  งานบ้านและสวนแฟร์ จนทำให้ต้องขยับขยายสถานที่จัดงานมาอย่างต่อเนื่อง
  จากปีแรกได้เริ่มงานแสดงที่ศูนย์ประชุมแห่งชาติสิริกิติ์ และปีต่อ ๆ
  มาขยายไปยังศูนย์นิทรรศการและการประชุมไบเทค ในปี 2549
  บริษัทได้แสวงหาสถานที่แห่งใหม่โดยเน้นให้สะดวกต่อผู้เข้าชมงานและสามารถรองรับผู้ร่วมแสดงสินค้าได้มากขึ้น
  และสถานที่นี้คือ ศูนย์นิทรรศการอิมแพคเมืองทองธานี
  เพื่อเป็นการฉลองครบรอบนิตยสารบ้านและสวนครบรอบ 30 ปี
  ให้สมกับเป็นงานแฟร์ที่เป็นการชุมนุมกันของผู้แสดงสินค้า ผู้เข้าชมงาน สถาปนิกและมัณฑนากร

  รายการโทรทัศน์ Content Business จัดเป็นเป้าหมายสำคัญของบริษัท
  ประกอบกับการสั่งสมประสบการณ์ในการทำรายการโทรทัศน์ชื่อ “คลับสุขภาพ”
  ทางสถานีโทรทัศน์สีกองทัพบกช่อง 7 ทุกวันพฤหัสบดี เวลา 16.15 และในปี 2549
  ได้จัดทำรายการโทรทัศน์เพิ่มอีก 1 รายการคือ รายการบ้านและสวน ออกอากาศทุกวันอาทิตย์
  เวลา 15.00 น. –15.30 น ทางสถานีโทรทัศน์ช่อง 9 (อ.ส.ม.ท.)
  โดยออกอากาศตอนแรกเป็นปฐมฤกษ์เมื่อวันที่ 4 กุมภาพันธ์ 2549
  นับเป็นก้าวย่างสำคัญอีกก้าวหนึ่งตามแผนงาน และยังคงมีพัฒนาการสำคัญ ๆ
  ต่อมาอีกในอนาคตอันใกล้นี้

  อย่างไรก็ตาม สิ่งสำคัญที่สุดที่บริษัทให้ความสำคัญอย่งต่อเนื่องในแผนการพัฒนาต่อไปในอนาคตคือ
  ทรัพยากรบุคคล ซึ่งจำเป็นต้องได้รับการฝึกอบรม
  พัฒนาความรู้ความสามารถจนเกิดความเชี่ยวชาญชำนาญในงาน เพื่อต่อยอดต่อไปอย่างไม่มีที่สิ้นสุด
  ทั้งในด้านของศาสตร์ต่าง ๆ และงานศิลป์ที่ผนวกกันได้อย่างกลมกลืน

2.  สายธุรกิจโรงพิมพ์

คุณภาพของงานเป็นหัวใจสำคัญของโรงพิมพ์
ปัจจุบันผลงานระดับคุณภาพสูงจำนวนมากได้จัดทำและจัดพิมพ์ ณ โรงพิมพ์แห่งนี้ ปี 2548
บริษัทได้ทำการขยายพื้นที่สำหรับติดตั้งเครื่องพิมพ์เพิ่มเติม
เพื่อรองรับการเพิ่มกำลังการผลิตอย่างต่อเนื่อง
และมีแผนงานลงทุนเครื่องจักรในส่วนงานหลังพิมพ์ในปี 2549
ตลอดจนมีแผนงานพัฒนาฝึกอบรมบุคลากรให้มีความรู้และความชำนาญต่อเทคโนโลยี่ที่เปลี่ยนแปลงอยู่ตลอดเวลา
อย่างต่อเนื่องให้สามารถตอบสนองต่อความต้องการของลูกค้าได้อย่างสมบูรณ์ทุกรูปแบบ
โดยเฉพาะอย่างยิ่งการจัดตั้งหน่วยงาน Commercial Publishing
ซึ่งเป็นธุรกิจใหม่ที่ให้บริการในรูปแบบของ One Stop Services
ซึ่งประสบผลสำเร็จเป็นอย่างสูงและมีแนวโน้มการเติบโตที่ดีมาก